Mannréttindi kvenna í ríkjum Evrópusambandsins
Í þessari ritgerð er farið yfir stefnu átta Evrópusambandsríkja, auk Íslands, gagnvart vændi,mansali, fæðingarorlofi og fóstureyðingum. Markmiðið er að skoða Evrópuvæðingu á mannréttindum kvenna í þessum ríkjum. Sérstök áhersla er lögð á heilsufélagslega þætti og farið yfir regluverk í þessum málaflokkum. Kenningarlegur grundvöllur umfjöllunarinnar er sóttur í Evrópusamruna annars vegar og kvenfrelsi hins vegar. Skoðað er hvernig Evrópusamruninn færir sig frá því að vera hreint efnahagssamstarf og yfir í aukna samvinnu á pólitískum og félagslegum grundvelli. Farið er yfir kenningar femínista og hvernig þær kenningar endurspeglast í stefnum stjórnvalda. Stefnugreiningu er beitt til að kanna áhrif löggjafar hvers ríkis fyrir sig á stöðu kvenna gagnvart kynbundnu ofbeldi í formi vændis og mansals, lögum um fæðingarorlof og rétt til fóstureyðinga. Niðurstaðan er sú að jafnréttislöggjöf hefur að hluta til áhrif á stöðu kvenna í þessum Evrópuríkjum, en aðrir þættir spila þó töluvert hlutverk og má þar helst nefna vinnumarkað, trúarbrögð, menningu, hefðir og ríkisstjórnir sjálfar.
Félagsvísindi, Evrópufræði, Mannréttindi, Konur, Evrópusambandið
Networked Digital Library of Theses and Dissertations